Generate an article for the following headline: Steve Cooper: Kocin Nottingham ya sabunta kwantaraginsa zuwa 2025
Kocin Nottingham Forest Steve Cooper ya sabunta kwantaraginsa da kungiyar zuwa 2025. Steve Cooper mai shekara 42, shi ne ya dawo da kungiyar zuwa gasar Premeir a bara, amma yanzu suna kasar tebur bayan buga wasa takwas a gasar. Ana shakku dai kan ci gaba da aikinsa a kungiyar bayan kashin da ya sha a hannun Leicester City da ci 4-0 a ranar Litinin, amma duk da haka ta yanke shawarar shi zai ci gaba da jan ragamar kungiyar. Wata sanarwa da kungiyar ta fitar ta ce tana "farin cikin" sanar da cewa Cooper ya sabunta kwantaraginsa. "Abu mafi mahimmanci shi ne cewa yanzu hankalinmu na kan kwallin kafa ne kawai" in ji sanarwar. "A matsayinmu na kungiya dukanmu mun mayar da hankali ne kan yin abin da zai taimakawa kulab dinmu ya kara yin sama a wannan gasa, domin nuna irin kwararrun 'yan wasan da muke da su a Premier." A watan Satumbar 2021 ne aka nada Cooper a matsayin kocin Forest kuma ya mayar da su gasar Premier a karon farko tun 1999 a karshen kakar farko da ya fara aiki da kungiyar. Daga nan ya saye 'yan wasa 21 a wannan kakar kan £145m. Duk da wadan nan kudi da kungiyar ta kashe wasa daya kawai ta iya samun nasara a wannan kakar, yayin da rashin nasarar da ta yi a King Power ta zama ta biyar a jere.